kardosdrur/scandi-wiki huggingface dataset:
Philippe Gille

Émile François Philippe Gille (født 10. december 1831, død 19. marts 1901) var en fransk dramatisk forfatter.

Gille var først billedhugger og udstillede på salonen, men slog så ind på forfatterbanen og blev medarbejder ved forskellige blade, Le Figaro, Echo de Paris og andre. Gille har skrevet tekst til en række operetter, operaer og balletter, ofte af en ren og smuk poetisk form; fremhæves kan: La prêtresse (1854) med musik af Bizet, Le bæuf Apis (1865) og La cour du roi Pétaud (1869) med musik af Delibes, Les charbonniers (1877) med musik af Costé, Le docteur Ox (1877), forfattet sammen med Mortier, musik af Offenbach, Jean de Nivelle (1880) og Lakmé (1883), begge forfattede sammen med Gondinet og komponerede af Delibes, Manon Lescaut (1888) sammen med Meilhac, musik af Massenet osv. Desuden har Gille med andre eller alene skrevet enkelte skuespil, således alene Camille (1890), der er spillet på Théâtre français, samt udgivet en samling fine og følte lejlighedsdigte, L'herbier (1887, 2. udgave 1890). La bataille littéraire (7 bind, 1889—94) indeholder artikler fra Le Figaro. Desuden udgav han Causeries sur l'art et les artistes (1894), Causeries du mercredi (1897) og pragtværket Versailles et les deux Trianons (2 bind, 1899—1901, ny udgave 1908).

Kilder 

 

Dramatikere fra Frankrig
Fransksprogede forfattere
Franskmænd i 1800-tallet
Henri Lehmann

Charles Ernest Rodolph Henri (Karl Ernst Rudolph Heinrich) Lehmann (født 14. april 1814 i Kiel, død 30. marts 1882 i Paris) var en fransk maler.

Kilder 

 

Malere fra Frankrig
Franskmænd i 1800-tallet
Personer fra Kiel
Vild med dans-historie

Vild med dans er et underholdningsprogram, der bliver sendt fredag aften på TV-stationen, TV 2.
De to første sæsoner af programmet løb af stablen i 2005, de efterfølgende sæsoner havde som regel premiere i september, hvor finalen blev afviklet i november.

Bundkarakter af dommerne

Uenighed af dommerne

2006—2010

2011—2015
Poissonfordeling

Poissonfordeling er en diskret sandsynlighedsfordeling, som anvendes for at beskrive hændelser, som indtræffer uafhængigt af hinanden. Den finder en antaget binomialfordeling, hvis  er stor og  er lille (tommelfingerregel: hvis  kan den aktuelle binomialfordeling tilnærmes med poissonfordelingen Po(m), der ). Sandsynlighedsfunktionen er

Poissonfordelingen har den egenskab, at både forventningsværdien og variansen er .

Poissonproces 
Poissonproses er en heltalsværdi og stokastisk proces i kontinuerlig tid, som anvendes for at beskrive tilfældige hændelser, som sker med en vis intensitet. Processen anvendes i tilfælde, hvor man skal beskrive for eksempel en kø. Hvis intensiteten er konstant, er der tale om en homogen Poissonproces, i andre tilfælde er processen inhomogen. 
Det gælder for en Poissonproces X(t),  med intensitetsfunktion  at:
X(t) er et øgende heltal. Desuden er X(0) = 0
X(t) har uafhængige stigninger. Det indebærer, at X(t) – X(s) og X(v) – X(u) er uafhængige for hvert valg af 
 er Poissonfordelt med parameter 

Desuden, hvis λ er konstant, er processen stationær, og hændelseafstanden er uafhængig og eksponentialfordelt. 

Poissonprocessen kan generaliseres til en mere almen delmængde af .

Sandsynlighedsfordelinger
Margita Alfvén

Margita Alfvén (født 16. november 1905 i København, død 11. marts 1962 i Stockholm) var en svensk skuespiller. Hun var datter af Hugo Alfvén og Marie Krøyer.

Som 15-årig forlovede hun sig i 1920 med den da 30-årige Evert Taube, men forholdet holdt ikke.

Margita Alfvéns filmkarriere var temmelig kort; hun indspillede i alt elleve film, hvoraf tre tyske. Blandt hendes svenske film er nogle af de tidligste tonefilmsforsøg på svensk (delvis indspillet i Paris).

Filmografi 
 1925 Hennes lilla majestät
 1925 En afton hos Gustaf III på Stockholms slott
 1926 Farbror Frans
 1926 Dollarmillionen
 1928 Parisiskor
 1928 Janssons frestelse
 1930 När rosorna slå ut
 1931 Trådlöst och kärleksfullt
 1931 Lika inför lagen
 1935 Minns du?

Kilder

Fodnoter 

Danskere i 1900-tallet
Skuespillere fra Sverige
Secret Escapes

Secret Escapes er en britisk rejsevirksomhed, der udbyder luksushoteller med rabat via en hjemmeside og mobilapp til sine medlemmer.

Secret Escapes opererer i Belgien, Danmark, Frankrig, Holland, Italien, Norge, Rumænien, Spanien, Storbritannien, Sverige, Tyskland og USA.

Historie 
Secret Escapes blev grundlagt i Storbritannien i 2010 af Tom Valentine og Alex Saint, efter at de havde identificeret en stigende efterspørgsel på luksusrejser i Storbritannien. I 2013 lancerede virksomheden i Sverige, og i foråret 2014 fulgte de efter med en dansk og norsk version. Samme år købte virksomheden den tyske hotelbookingside Justbook, mens de i oktober 2015 fortsatte udvidelsen med købet af flash deal-siden Travista . 

I juli 2015 modtog virksomheden en investering på 60 mio. USD fra bl.a. Google Ventures til en yderligere ekspansion.

Eksterne henvisninger 

Virksomheder i London
Paul L. Modrich

Paul Lawrence Modrich (født 13. juni 1946 i Raton, New Mexico) er en amerikansk biokemiker. Han er kendt for sit arbejde med reparation af DNA-fejl.

Karriere 
Paul Modrich tog sin ph.d. fra Stanford University i 1973. Han er nu professor ved Duke University og forsker ved Howard Hughes Medical Institute. Sammen med Tomas Lindahl og Aziz Sancar modtog han i 2015 nobelprisen i kemi for "mekanistiske studier af, hvordan DNA repareres i kroppen".

Referencer

Eksterne henvisninger 
 

Nobelprismodtagere i kemi
Nobelprismodtagere fra USA
Biokemikere
Joel Robles

Joel Robles (født 17. Juni 1990 i Getafe, Spanien) er en spansk fodboldspiller (målmand), der spiller i Premier League hos Everton.

Referencer 

Fodboldspillere fra Spanien
Fodboldspillere fra Everton F.C.
Fodboldspillere fra Atlético Madrid
Fodboldspillere fra Rayo Vallecano
Personer fra Getafe
Langwedel (Holstein)

Langwedel er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Langwedel ligger i Naturpark Westensee i et kuperet landskab. I kommunen ligger søerne Brahmsee, Lustsee, Manhagener See, Großer Pohlsee og Kleine Pohlsee. Langwedel ligger ved L 298, mellem Nortorf og A 215 mod Kiel.

Nabokommuner 
Mod nord ligger kommunen Westensee, mod nordøst
Schierensee og Blumenthal, mod øst Sören, mod sydøst Dätgen, mod syd Borgdorf-Seedorf, mod sydvest, Eisendorf, mod vest
Warder og mod nordvest Groß Vollstedt.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Nortorf

Nortorf er en kommune og administrationsby i det nordlige Tyskland, beliggende i Amt Nortorfer Land i den sydøstlige del af Kreis Rendsburg-Eckernförde. Kreis Rendsburg-Eckernförde ligger i den centrale del af delstaten Slesvig-Holsten.

Geografi 
Nortorf ligger på den holstenske gest mellem Naturparkerne Westensee og Aukrug centralt i Region Mittelholstein (Midtholsten), i trekanten mellem byerne Neumünster, Rendsburg og Kiel, ved jernbanen Neumünster–Flensborg og i nærheden af Bundesautobahn 7 (Hamborg–Flensborg).
Det  ligger i den nordlige del af kommunens område ved Thienbüttel på en lille højde 20,12 moh.)
Landesstraße 121 forbinder Nortorf med Hohenlockstedt.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Kreis Rendsborg-Egernførde
Oldenhütten

Oldenhütten er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Oldenhütten ligger omkring 20 km nordvest for Neumünster i Naturpark Aukrug. Mod nordøst løber Bundesstraße 205 fra Rendsborg mod Neumünster.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Høgni Reistrup

Høgni Reistrup kunstnernavn Högni Reistrup (født 1984 i Thorshavn) er en færøsk sanger, guitarist, forfatter og erhvervsmand.

Som musiker er han inspireret af bl.a. Radiohead, Depeche Mode og The Cure. Han har en baggrund i klassisk musik, hvilket man finder eksempler på i perioden 2007-2010. Sange som "Friðsæla Stund" fra albummet Hugafar á Ferd og "Náttarvøka" fra albummet Trý fet frá tilveruni har klare referencer til klassisk musik.

I 2015 stillede han op til lagtingsvalget 2015 for Framsókn og blev nummer 10 blandt partiets 17 kandidater. Han opnåede ikke at blive valgt. Han genopstillede i 2019 for samme parti og blev heller ikke valgt i lagtinget denne gang.

Karriere

Musikkarriere 
Reistrup udgav sit debutalbum med titlen Hugafar á Ferd i sommeren 2007. Den første single fra albummet blev nr 1 på hitlisten på Færøerne. Opfølgeren Trý fet frá tilveruni  blev udgivet i marts 2010. Albummet blev indspillet på Færøerne og produceret i Dublin.

Reistrup tredje album Samrøður við framtíðina blev udgivet den 18. november 2011. Albummet blev indspillet på Færøerne og produceret i Reykjavik af Styrme Hauksson.

Reistrup udgav sit fjerde album i december 2013. Albummet har titlen Áðrenn vit hvørva Albummet blev indspillet i Berlin i august 2012 og Reykjavík i november 2012 og juni 2013. Áðrenn vit hvørva - eller "Før vi forsvinder" - er produceret af Ólavur Jákupsson og Janus Rasmussen Sangen "Vegurin" var den første single fra albummet, og blev udgivet i august 2013.

Han har kontrakt med det uafhængige færøske pladeselskab Tutl.

Reistrup har turneret i Tyskland, Storbritannien, Danmark, Finland, Island, Grønland og Færøerne.

Erhvervsliv 
I 2018 etablerede Reistrup virksomheden Guide to Faroe Islands, der har en webside, der er et bredt samarbejde mellem både store og mindre aktører i den færøske turistindustri. På hjemmesiden Guidetofaroeislands.fo kan alle, der har noget at tilbyde turister, f.eks. gåture, bådture m.m. oprette sig som bruger, og folk der ønsker oplevelser på Færøerne, kan booke direkte på siden. Virksomheden blev indstillet til Årets gennembrud (færøsk: Ársins nýbrot) på en turistmesse i Tórshavn i marts 2019.

Bibliografi 
 Valið og valdið (Valget og magten), Sprotin 2011. (sammen med Stefan í Skorini)
 Exit Føroyar, Sprotin 2012. (sammen med Heri á Rógvi)
 Framtíðin er okkara, Sprotin 2015.

Referencer

Eksterne henvisninger 

 
 
 Planet.portal.fo, Høgni Reistrup á konsertferð.
 Portal.fo, Høgni ER aftur nr. 1.

Sangere fra Færøerne
Musikere fra Færøerne
Sangskrivere fra Færøerne
Faglitterære forfattere fra Færøerne
Personer fra Thorshavn
Erhvervsfolk fra Færøerne
Göran Hägg

Göran Olof Waldemar Hägg (født 7. juli 1947 i Enskede församling i Stockholm, død 30. september 2015 i Italien) var en svensk litteraturekspert, forfatter, kritiker og debattør.

Biografi 
Hägg voksede op i Tallkrogen i det sydlig Stockholm. Efter at have taget filosofisk embedseksamen ved Stockholms Universitet i 1969 og eksamen ved Lärarhögskolan i Uppsala i 1970, arbejdede Hägg fra 1971 til 1979 som lærer ved Arbetsmarknadsutbildningen i Stockholm. Oplevelser fra den tid ligger til grund for den satiriske roman Det automatiska paradiset (1979). Den skønlitterære debut fandt dog sted allerede i 1972 med digtsamlingen Øgon.

I 1978 blev Hägg ph.d. på afhandlingen Övertalning och underhållning. Den svenska essäistiken 1890–1930, og han var derefter docent i litteraturvidenskab ved Stockholms Universitet. Fra 1979 var han desuden aktiv som litteraturkritiker i Aftonbladet og fra 1981 ligeledes i Månadsjournalen, hvor han skrev frem til avisens ophør i 2002. I mere end tyve år anmeldte han i Aftonbladet skolebøger jævnfør de samme kriterier, som man bedømmer "rigtige" bøger efter.

Efter at have udgivet en række egne romaner, udkom Den svenska litteraturhistorien i 1996. Stor opmærksomhed fik Praktisk retorik (1998) og opfølgeren Retorik idag (2002).

Hägg modtog Aftonbladets litteraturpris i 1974, og deltog to år i træk i tv-konkurrencen På spåret sammen med Caroline af Ugglas.

Göran Hägg døde under en rejse i Italien. Ved sin død, var han bosiddende i Saltsjö-Duvnäs, Nacka församling i Stockholms län. Siden 1969 var han gift med socionomen Barbro Severin (født 1947), med hvem han havde tre børn.

Kilder 

Svensksprogede forfattere fra Sverige
Sovjetisk mesterskab i ishockey 1947-48

Det sovjetiske mesterskab i ishockey 1947-48 var det andet sovjetiske mesterskab i ishockey for klubhold. Turneringen blev for første gang afviklet i ligaform med deltagelse af 25 hold. De 10 bedste hold var placeret i den bedste række, 1. gruppe, og spillede en dobbeltturnering alle-mod-alle, om mesterskabet. De øvrige 15 hold var placeret i 2. gruppe, der spillede om én oprykningsplads til 1. gruppe.

Mesterskabet blev vundet af CDKA Moskva, som dermed vandt titlen for første gang. Sølvmedaljerne gik til Spartak Moskva, mens de forsvarende mestre fra Dynamo Moskva måtte tage til takke med bronzemedaljerne. Dermed gik alle tre medaljesæt for anden sæson i træk til de tre Moskva-hold.

1. gruppe

Hold 

Turneringen havde deltagelse af 10 hold fra fem byer i den vestligste del af landet.

Halvdelen af holdene kom fra hovedstaden Moskva. Fire af dem, CDKA, Dynamo, Spartak og VVS MVO, var den gengangere fra den første sæson, og de blev suppleret med Krylja Sovjetov Moskva, der repræsenterede den sovjetiske luftfartsindustri.

De øvrige deltagere var to hold fra Leningrad, Dynamo og Dzerzjinets, samt tre hold fra de baltiske republikker, Dynamo Tallinn fra Estiske SSR, Dinamo Riga fra Lettiske SSR og Spartak Kaunas fra Litauiske SSR. Af disse hold var de tre Dynamo-hold gengangere fra den foregående sæson, mens Spartak Kaunas havde overtaget Kaunas' byholds plads i turneringen. Til genæld var Dzerzjinets Leningrad debutanter.

Stillinger og resultater 

Turneringen havde deltagelse af 10 hold, som spillede en dobbeltturnering alle-mod-alle.

Spartak Kaunas blev erstattet af Dzerzjinets Tjeljabinsk, som rykkede op fra 2. gruppe.

Medaljevindere 

De tre medaljevindende hold bestod af nedenstående spillere.

Topscorere

All star-hold

2. gruppe

Hold 

Turneringen havde deltagelse af 15 hold, der spillede om én oprykningsplads til 1. gruppe.

Stillinger og resultater 

Turneringen havde deltagelse af 15 hold, der var opdelt i to geografiske zoner med 7 eller 8 hold. I hver zone spillede holdene en dobbeltturnering alle-mod-alle om to pladser i finalrunden.

Central zone

Øst-zone

Finalrunde 

Finalerunden havde deltagelse af de to bedste hold fra hver zone i 2. gruppe, og den blev spillet i Molotov i perioden 10. - 15. marts 1948. De fire hold spillede en enkeltturnering alle-mod-alle om én oprykningplads til 1. gruppe.

Kilder / eksterne henvisninger 
Hockey Archives - Championnat d'URSS 1947/48 
Conway's Russian Hockey Blog - 1947-48: Bobrov arrives 
VK - Чемпионат СССР 1947-48 
Чемпионат - Наша история. Часть 2. 1947-1948  
Звезды русского хоккея - II чемпионат СССР 
EuroHockey - Soviet League 1947-48

Noter 

1947-48
Ishockey i 1947
Ishockey i 1948
Schülp b. Nortorf

Schülp bei Nortorf er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Schülp ligger syd for Borgdorfer See, omkring ti kilometer nord for Neumünster mellem Bundesstraße 205 og Bundesautobahn 7 fra Neumünster mod Rendsborg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Nordre Ringvej (Kolding)

Nordre Ringvej er en to sporet ringvej der går igennem Kolding. Vejen er en del af sekundærrute, 191 der går fra Kolding til Esbjerg, og er med til at lede trafikken uden om Kolding Centrum, så byen ikke bliver belastet af så meget gennemkørende trafik.

Vejen forbinder Vejlevej i vest med Fynsvej i øst, og har forbindelse til Koldingbjerg, Slotssøvejen, Frydsvej, Skovvangen, Skovbrynet, Marielundsvej og Gammel Kongevej.

Nordre Ringvej var den første omfartsvej, der etableredes i Kolding. Vejen skulle tage den gennemgående øst-vest-trafik fra Snoghøj til Esbjerg. Ved Snoghøj var lillebæltsbroen åbnet i 1935. Vejen anlagdes på den nedlagte Egtvedbanes sporterræn. Egtvedbanen var blevet lukket i 1930 på grund af privatbanens dårlige økonomi. Vejen blev åbnet for trafik i 1939.

Kildehenvisninger 

Gader i Kolding
Ringveje i Danmark
Søndre Ringvej (Kolding)

Søndre Ringvej er en to sporet ringvej der går igennem det vestlige Kolding. Vejen er en del af sekundærrute 170 der går fra Viby Jylland til Kruså ved grænsen, og er med til at lede trafikken uden om Kolding Centrum så byen ikke bliver belastet af så meget gennemkørende trafik.

Vejen forbinder motortrafikvejen Tankedalsvej i syd med Østerbrogade i nord, og har forbindelse til Vonsildvej, Dieselvej, Broagervej, Dannersvej og Agtrupvej.

Kilder 

Gader i Kolding
Ringveje i Danmark
Landevejen (Holbæk)

Landevejen  er en to sporet omfartsvej der går nord om byen Tuse ved Holbæk. Vejen er en del af sekundærrute 155 der går fra Store Grandløse til Løgtved, og er med til at lede trafikken  uden om byen Tuse og ud til Holbækmotorvejen primærrute 21 mod København og motortrafikvejen mod Sjællands Odde, så byen ikke bliver belastet af så meget gennemkørende trafik.

Vejen forbinder Kalundborgvej i øst med Landevejen i vest, og har forbindelse til frakørsel 20 Holbæk V og Tuse Byvej.

Kilder 

Transport i Holbæk
Omfartsveje i Danmark
Herningvej (Skive)

Herningvej  er en to sporet omfartsvej der går vest om Skive, Vejen er en del af primærrute 26 der går mellem Aarhus og Hanstholm, og er med til at lede trafikken vest om Skive Centrum, så byen ikke bliver belastet af så meget gennemkørende trafik.

Vejen forbinder Herningvej i syd med Vestre Boulevard i nord, og har forbindelse til Folmentoftvej, og Holstebrovej.

Kilder 

Gader i Skive
Transport i Skive
Omfartsveje i Danmark
Vestre Boulevard (Skive)

Vestre Boulevard  er en to sporet omfartsvej der er en forsættelse af Herningvej der går vest om Skive. Vejen er en del af primærrute 26 der går mellem Aarhus og Hanstholm, og er med til at lede trafikken vest om Skive Centrum, så byen ikke bliver belastet af så meget gennemkørende trafik.

Vejen forbinder Herningvej i syd med Nørre Boulevard i nord, og har forbindelse til Dølbyvej og Nørre Boulevard.

Kilder 

Gader i Skive
Omfartsveje i Danmark
Johnny Isakson

John Hardy "Johnny" Isakson (født 28. december 1944 i Atlanta, død
19. december 2021) var en amerikansk republikansk politiker. Han var medlem af USA's senat valgt i Georgia fra 2005 indtil 2019. Han var medlem af Repræsentanternes Hus i perioden 1999–2005.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Atlanta
Dean Heller

Dean Arthur Heller (født 10. maj 1960 i Castro Valley) er en amerikansk republikansk politiker. Han var medlem af USA's senat valgt i Nevada i perioden 2011−2019. Han var medlem af Repræsentanternes Hus i perioden 2007–2011.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Nevada
Botslot Kog

Botslot Kog (på tysk: Bottschlotter Koog, på nordfrisisk: Butschluuter Kuuch) er en kog beliggende i Fartoft få kilometer sydvest for Nibøl i Bøking Herred i det sydslesvigske Nordfrisland.

Kogen opstod ved inddigning i årene 1633 til 1641 på grundlag af en oktroy, som hertug Frederik 3. af Gottorp havde udstedt den 25. november 1631. Det var især katolske nederlændere, der udførte arbejdet. I 1634 blev der på det såkaldte Hollænderdige opført en katolsk kirke, der dog allerede i 1640 blev nedlagt og i 1680 nedbrudt. De resterende katolikker flyttede derefter til Frederiksstad. På det sted, hvor kirken stod, byggedes senere Botslot Gods herrehus .

Kogen er opkaldt efter opkaldt efter Botslot Dyb. I kogen bor der i dag cirka 30 mennesker.

Se også 
 Botslot Sø

Referencer 

Koge
Nordfrisland
Tromsø bibliotek og byarkiv

Tromsø folkebibliotek er bibliotek for indbyggere og besøgende i Tromsø kommune. Hovedbygningen blev flyttet fra sine gamle lokaler i Storgatbakken til Fokuskvartalet og åbnede den 3. august 2005. Den huser samlinger fordelt over fire etager.

Biblioteket har i tillæg to byfilialer i bydelene Kroken og Tromsdalen, samt distriktsfilialer i Brensholmen, Sjursnes og Lakselvbukt.

Hovedbygningen 

Bygningen er opført under det oprindelige taget af gamle Fokus Kino, som blev tegnet af arkitekt Gunnar Bøgeberg Haugen og åbnede 16. mars 1973. Den specielle tagkonstruktionen tegnede han med udgangspunkt i den spanske arkitekt Félix Candelas konstruktion, som ofte går under betegnelsen Candelaskall. Den er udformet som fire store buer som danner en hyperbolsk paraboloid form.

På grund af formen er taget meget stærkt, og det kunne således bære sig selv og blive stående, da det blev bestemt, at der skulle bygges en ny bygning nedenunder.

Arkitektfirmaet HRTB AS stod for tegningen af bygningen, mens Skanska AS stod som bygherre. Det kostet 121,8 millioner NOK at bygge det 3.710 m² store byggeri. Parketgulvet er produceret af birk fra Troms.

Udsmykning 

 Karl-Gustav Gjertsen fra Narvik vandt konkurrencen om udsmykning af biblioteket. Hans værk, Rangifer Tarandus Pegasus er udført i svejset og grålakeret stål. I tillæg til hovedfiguren, består udsmykningen af fire mindre figurer: Bok-finken, Lesehesten, Bok-ormen og Bok-nafisken.

 Ulf Dreyer: Billede af Tromsø anno 1957/58, restaureret af kunstneren i 2005. Billedet var oprindelig malet direkte på betonvæggen i det gamle rådhus. Da det gamle rådhuset blev revet ned, blev betonvæggen taget ud, gemt og sat ind i Fokuskvartalet, plan 0 mellem biografen og biblioteket.

 Gunn Harbitz: Cora Sandels mindemærke – Alberte, statue i tre. Mindesmærket stod tidligere på Stortorget, udenfor kulturhuset. Blev sat på lager fordi vand trak ind i træværket. Det er siden blevet restaureret og placeret i passage mellem biblioteket og rådhuset.

 Tor-Arne Moen har givet fem plader med træsnit og fem farvetryk, På gjengrodde stier med Knut Hamsun som motiv, i gave til Tromsø kommune. Plader og tryk hænger i biblioteket.

 Hans Ragnar Mathisen har lavet et portræt af Lars Berg, træsnit. Dette hænger i Lokalhistorisk center i biblioteket.

Aktiviteter

Strikkefestival i Tromsø 
Hovedbiblioteket har arrangeret "Strikkefestival i Tromsø" i flere år. Festivalene indeholder både faglige foredrag og workshops om strikning. I 2011 blev den første strikkefestival arrangeret i forbindelse med Husflidsdagen sammen med lokale husflidslaug Festivalene i 2012 og 2013 foregik over to dage i oktober og var et samarbejd med Norges Husflidslag, Husfliden og Troms fylkeskommune.

Referencer

Eksterne henvisninger 
 

Bibliotek og byarkiv
Biblioteker i Norge
Bibliotek og byarkiv
École pour l'informatique et les nouvelles technologies

École pour l'informatique et les nouvelles technologies (EPITECH) er et fransk ekspert-institut tilknyttet IONIS Education Group. 

Instituttet blev oprettet i 1999  og har i dag omkring 5000 studerende.

Internationalt samarbejde 
EPITECH-samarbejdsuniversiteter:

 ERASMUS: Roskilde University (RCU), EPITECH

Uddannelsesinstitutioner i Frankrig
Tekniske universiteter